                                                                                       Frederiksværk, den 7. november 2023

Kære medlemmer, sponsorer og andre interesserede!

Et billede, der indeholder udendørs, sky, efterår, jord

Automatisk genereret beskrivelse

Nu falmer skoven trindt om land, og fuglestemmen daler, snart flygter storken over strand, ham følger viltre svaler. Sådan lyder en af vores mest sungne og elskede efterårssalmer. Denne salme passer så godt, når man kører på vejen til Arresødal Hospice, og når vi ser ud ad vinduerne fra fællesstuen på hospice. Også "blomsterdamen" på hospice har fundet blomster med de smukke efterårsfarver frem og trukket dem med ind i stuerne og på gangene, hvor de sammen med de varme lys spreder hygge og efterårs ro.

Et billede, der indeholder græskar, vase, indendørs, Blomsterbinding

Automatisk genereret beskrivelse

Siden støtteforeningens sidste nyhedsbrev, har der været afholdt bestyrelsesmøde, hvor konstitueret hospiceleder Lotte Martens skriftligt blandt andet orienterede støtteforeningen om, hvad der for tiden skete på hospice. Lotte Marstens skriver bl.a.

"Vi havde en MEGET fin mindehøjtidelighed i kirken den 25. oktober. De frivillige havde igen gjort en kæmpe indsats med mange lækre kager og fin opdækning. Mine kolleger har aldrig set så mange møde op til dette før.

En hilsen vi fik dagen efter: ” Hermed en stor tak til alle på Arresødal – selvfølgelig også frivillige. Det var en dejlig og bevægende aften, som betyder meget for os. Mange gode ord og livsbekræftende måder at udtrykke kærlighed og sorg. Min datter sagde, hun ikke så meget følte sig sammen med andre i sorg, men mere sammen med andre, der elsker et menneske, som ikke er her mere. Det synes jeg er godt sagt. Jeres arrangement er værdigt, nærværende og fuldt af omsorg – ligesom jeres daglige arbejde.

Et billede, der indeholder stol, møbel, bord, indendørs

Automatisk genereret beskrivelse

Der vil senere blive afholdt bestyrelsesmøde i hospiceregi med stillingtagen til fremtidige ledelse af hospice.

Der er en pæn belægningsprocent på hospice, men der forventes dog et lille underskud ved årets udgang."

Frivillig koordinator på hospice orienterede om, at det påtænkte åben hus arrangement i oktober blev aflyst. Der arbejdes fortsat på det afspændings- og traumerelaterede område.

Det er så småt begyndt med forberedelserne til julen på hospice med julepyntning, og der er atter i år doneret juletræer til hospice.

Der er flere ældre frivillige, der enten er stoppet eller stopper på hospice i den kommende tid.

Et billede, der indeholder person, tøj, koncert, Social gruppe

Automatisk genereret beskrivelseEt billede, der indeholder tøj, indendørs, møbel, menneske

Automatisk genereret beskrivelseI støtteforeningen arbejdes der for tiden på færdiggørelse af en forretningsorden for bestyrelsen, ligesom der arbejdes meget på fundraising så det ad denne vej kan blive økonomisk muligt at donere lydanlæg m.v. til hospice. Der er indtil nu udvalgt 17 relevante fonde fra den samlede fondsliste, hvoraf der er sendt ansøgninger til 6.

Der har været afholdt en støttekoncert i Melby Kirke med gospelkoret Shout Gospel Voices, der valgte af donere deres sang til fordel for støtteforeningen. Koret består af 100 medlemmer, men af pladshensyn kunne alene 50 medlemmer af koret medvirke. Koret med korleder Mads Holm-Andersen gav de fremmødte gæster en meget stor musikoplevelse, der fik såvel livsglæden som de lidt mere dybe følelser frem. En meget meget stor tak for denne oplevelse til hele koret, der i øvrigt lovede at komme igen. En drøm kunne være at få hele det store fuldtallige kor til at synge for os, så vi må på jagt efter et sted, der er stort nok til at rumme hele det store kor og en masse tilhørere.

Støtteforeningen har fået færdigudviklet og trykt nye brochurer. Der er opnået støtte fra 5 virksomheder, som ved donation har dækket omkostningerne til opsætning og trykning. Der er trykt 2.000 stk. til en pris på 6.000 kr. Brochurer udleveres efter behov. En meget stor tak skal også lyde til disse 5 virksomheder, der ved gentagne doneringer har været medvirkende til, at støtteforeningen igennem tiden har haft mulighed for, at gøre noget godt for både patienter, patienternes pårørende, de frivillige og hospice.

Som det er fortalt i mange tidligere nyhedsbreve sørger støtteforeningen for, at der hver uge kommer nye og friske blomsterdekorationer på hospice. Udgifterne til jule- og påskepyntningen afholdes ligeledes af støtteforeningen. En flaske vin til de sangere og musikere, der uden honorar underholder alle på hospice til meget stor glæde for alle afholdes ligeledes af støtteforeningen. Også de frivillige mærker støtteforeningens muligheder for støtte, f.eks. har der siden vort sidste nyhedsbrev været mulighed for at sende flere frivillige på 2 seminarer sammen med andre frivillige fra hele landet.

Der bliver i hvert nyhedsbrev udtrykt ønske om, at gode ideer modtages med tak. Således kom der for nylig en frivillig, der fortalte at hendes datter i forbindelse med at skulle finde på en mors-dags-gave ikke rigtig havde nogen ide hertil. Ideen kom i form af et medlemskab i støtteforeningen, hvilket moderen syntes var så god en ide, at denne naturligvis må prøves af. Ideen gives hermed videre i håb om, at flere kan få glæde af den.

Som så mange gange før minder Støtteforeningen om, hvor vigtigt det er, at vi får så mange medlemmer som muligt for at kunne gøre alt det gode for patienterne, de frivillige og ikke mindst som donationer til hospice i form af musik, blomster, udsmykninger m.v. til glæde for netop patienter og alle, der af den ene eller anden årsag får sin gang på hospice

**DERFOR**

**Bliv medlem af støtteforeningen**

Hvis du ikke allerede er medlem, kan du blive medlem og derigennem støtte foreningens arbejde.

**Individuelle medlemmer kr. 200,- p.a.**

**Par medlemskan      kr. 300,- p.a.**

**Foreninger m.fl. Kr. 500,- pa.**

Indsæt på konto **Reg. nr. 3572-10084431** eller **Mobilepay 87652** (Husk at opgive navn og mailadresse)

**Gaver til foreningen**

**​**Støtteforeningen for Arresødal Hospice er godkendt af SKAT til at modtage gaver, som i henhold til ligningslovens § 8a er fradragsberettigede på giverens selvangivelse. Godkendelsen er opnået i kraft af foreningens medlemskab i Hospice Forum Danmark.

Som skatteyder kan man i 2023 få fradrag op til i alt 17.700 kr. for gaver til godkendte foreninger og institutioner, herunder Støtteforeningen for Arresødal Hospice. Der er ingen nedre beløbsgrænse, så man kan altså også få fradrag for små gavebeløb.  Ægtefæller har hvert sit fradrag årligt.

Gaver til Støtteforeningen for Arresødal Hospice kan indbetales til følgende bankkonto:

**Reg. nr. 2540 - Kontonr. 4394235216**

Kontoen administreres af Hospice Forum Danmark, som overfører gaverne til Støtteforeningen for Arresødal Hospices egen bankkonto.

Ved indbetaling af en gave, som man ønsker at få fratrukket på selvangivelsen, **skal oplyses CPR nr.,** så Hospice Forum Danmark kan indberette til SKAT om giveren og det modtagne beløb.

Som tidligere nævnt i støtteforeningens nyhedsbreve, vil undertegnede meget gerne fra jer alle modtage ideer til eventuelle historier, der kunne fortælles i støtteforeningens regi, ideer til eventuelle events eller eventuelle tiltag til foreningens nærmere kontakt til vort opland.

Med venlig hilsen

STØTTEFORENINGEN FOR ARRESØDAL HOSPICE.

Inge-Lise Oster

Redaktør

Tlf.: 20 87 54 44